##

## PLANINSKO DRUŠTVO BREŽICE

# vabi na planinski izlet na

#  Planino Dolga njiva, 1400 m,

# in Malo Košuto, 1740 m.

#

Izlet bosta vodila Janko Meglič iz PD Tržič in Tone Jesenko iz PD Brežice.

**Odhod bo v nedeljo, 25. junija 2023, ob 6. uri**

**s parkirišča pri Restavraciji Štefanič.**

**Težavnost: nezahtevna označena pot; hoje bo slabi 2 uri na Malo Košuto ter uro in pol za povratek po isti poti**

**Višinska razlika:** **cca 500 m**

**Prevoz: s** **kombiji ali osebnim prevozom. POZOR: od števila prijavljenih bosta odvisna način prevoza (kombi ali osebni avtomobili) in cena prevoza (okvirna cca 20,00 €)**

**Potrebna oprema: planinska oblačila, primerna vremenskim razmeram, planinski čevlji, pohodne palice**

**Obvezni dokumenti: veljavna planinska izkaznica, zdravstvena izkaznica in osebni dokument**

**Prehrana:** **iz nahrbtnika in/ali v koči na Planini Dolga njiva, ki slovi po dobri prehrani**

**Prijave :** **do srede, 21. junija 2023, pri Lauri Rueh v »Vrtnici« ali na telefon 040 202 064.**

Peljali se bomo do Tržiča in naprej v smeri Dolžanove soteske ter skozi Jelendol do izhodišča na Dolgi njivi na višini 1400 m. Vodnik PZS Janko Meglič iz Tržiča nas bo vodil po svojem domačem okolju in nam med potjo predstavil zanimivosti tega dela Karavank. Mala Košuta je 1740 m visok vrh, ki se nahaja na skrajnem vzhodu Košute v osrčju Karavank. Z vrha, ki se strmo spušča proti Avstriji, se nam odpre lep pogled na vzhodni del Košute, bližnji Plešivec in del Kamniško Savinjskih Alp.

**Na izletu bodo z nami planinski prijatelji iz Tržiča Janko in Malči Meglič ter Mirka in Štefan Močnik.**

**V primeru slabe vremenske napovedi bo tura 24 ur pred odhodom odpovedana.**

**OPOZORILO:**

**S prijavo na izlet udeleženka/udeleženec potrdi, da je seznanjen z zahtevnostjo izleta, izpolnjuje zdravstvene, fizične in tehnične pogoje za varno sodelovanje na izletu ter ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika!**

**Želimo vam varno in srečno hojo in lep planinski dan!**



